ભારતે સર્વપ્રથમ વાર વિશ્વમાં સૌથી વધારે અબજોપતિઓ પેદા કરનારા ટોચના ત્રણ દેશોમાં સ્થાન મેળવ્યું છે. હુરુન ગ્લોબલ રિચ લિસ્ટ-ઇન્ડિયા 2015ની યાદીમાં ભારતમાં રિલાયન્સ જૂથના મુકેશ અંબાણીને દેશની સૌથી વધારે શ્રીમંત વ્યક્તિનુ સ્થાન મળ્યું છે.ઇન્ડિયા લિસ્ટમાં 6,000 કરોડની કટ ઓફ વેલ્થ સાથે દેશના તમામ શ્રીમંતોની વિગતો આપવામાં આવેલી છે.દેશના અબજોપતિઓની યાદીમાં મુકેશ અંબાણી 1.2 લાખ કરોડ રૂપિયા સાથે પહેલા, જ્યારે સન ફાર્માના દિલીપ સંઘવી અંદાજે 1.02 લાખ કરોડની સંપત્તિ સાથે બીજા સ્થાને છે.પેલોનજી મિસ્ત્રી અને તાતા સન્સ પરિવાર 96,000 કરોડ રૂપિયાની કુલ સંપત્તિ સાથે ત્રીજા સ્થાને છે.